CELEX: 62008CA0447
Language: el
Date: 2010-07-08 00:00:00
Title: Συνεκδικασθείσες υποθέσεις C-447/08 και C-448/08: Απόφαση του Δικαστηρίου (τέταρτο τμήμα) της 8ης Ιουλίου 2010 [αιτήσεις του Svea hovrätt (Σουηδία) για την έκδοση προδικαστικής αποφάσεως] — ποινικές δίκες Otto Sjöberg (C-447/08), Anders Gerdin (C-448/08) (Ελεύθερη παροχή υπηρεσιών — Τυχερά παίγνια — Εκμετάλλευση τυχερών παιγνίων μέσω Διαδικτύου — Προώθηση παιγνίων διοργανούμενων σε άλλα κράτη μέλη — Δραστηριότητες επιφυλασσόμενες σε δημόσιους οργανισμούς ή φορείς μη κερδοσκοπικού χαρακτήρα — Ποινικές κυρώσεις)

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/8
            
         Απόφαση του Δικαστηρίου (τέταρτο τμήμα) της 8ης Ιουλίου 2010 [αιτήσεις του Svea hovrätt (Σουηδία) για την έκδοση προδικαστικής αποφάσεως] — ποινικές δίκες Otto Sjöberg (C-447/08), Anders Gerdin (C-448/08)
   (Συνεκδικασθείσες υποθέσεις C-447/08 και C-448/08) (1)
   
   (Ελεύθερη παροχή υπηρεσιών - Τυχερά παίγνια - Εκμετάλλευση τυχερών παιγνίων μέσω Διαδικτύου - Προώθηση παιγνίων διοργανούμενων σε άλλα κράτη μέλη - Δραστηριότητες επιφυλασσόμενες σε δημόσιους οργανισμούς ή φορείς μη κερδοσκοπικού χαρακτήρα - Ποινικές κυρώσεις)
   2010/C 234/12
   Γλώσσα διαδικασίας: η σουηδική
   
      Αιτούν δικαστήριο
   
   Svea hovrätt
   
      Ποινικές διαδικασίες ενώπιον του αιτούντος δικαστηρίου κατά
   
   Otto Sjöberg (C-447/08), Anders Gerdin (C-448/08)
   
      Αντικείμενο
   
   Αιτήσεις για την έκδοση προδικαστικής αποφάσεως — Svea Hovrätt — Ερμηνεία των άρθρων 12, 43, 49 και 54 ΕΚ — Εθνική νομοθεσία απαγορεύουσα, διά της επιβολής ποινικών κυρώσεων, την προώθηση της συμμετοχής σε λαχειοφόρο αγορά μόνο στην περίπτωση κατά την οποία αυτή έχει διοργανωθεί εντός άλλου κράτους μέλους
   
      Διατακτικό
   
   
               1)
            
            
               Το άρθρο 49 ΕΚ έχει την έννοια ότι δεν απαγορεύει εθνική ρύθμιση κράτους μέλους, όπως την επίμαχη στην κύρια δίκη, η οποία δεν επιτρέπει τη διαφήμιση με αποδέκτες κατοίκους του κράτους αυτού τυχερών παιγνίων που διοργανώνονται σε άλλα κράτη μέλη από ιδιωτικούς φορείς προς προσπορισμό κέρδους.
            
         
               2)
            
            
               Το άρθρο 49 ΕΚ έχει την έννοια ότι απαγορεύει ρύθμιση κράτους μέλους η οποία υπάγει τα τυχερά παίγνια σε καθεστώς αποκλειστικών δικαιωμάτων και κατά την οποία η προώθηση των παιγνίων αυτών που διοργανώνονται σε άλλο κράτος μέλος τιμωρείται με αυστηρότερες κυρώσεις σε σχέση με αυτές που επιβάλλονται για την προώθηση τέτοιων παιγνίων που τυγχάνουν εκμεταλλεύσεως εντός της εθνικής επικράτειας άνευ αδείας. Εναπόκειται στο αιτούν δικαστήριο να εξακριβώσει αν τούτο συμβαίνει στην περίπτωση της επίμαχης στην κύρια δίκη εθνικής νομοθεσίας.
            
         
      (1)  ΕΕ C 327 της 20.12.2008